'Norskir afbrotamenn hafa fundið nýja tekjulind: Veita ráðgjöf um rán'
Norska lögreglan telur sig hafa traustar vísbendingar um að reyndir afbrotamenn selji nú tilbúnar "pakkalausnir" fyrir þá sem hafa í hyggju að fremja bankarán, að sögn vefsíðu Aftenposten. Ráðgjafarnir kanna sjálfir aðstæður á vettvangi og útvega upplýsingar um öryggiskerfi.
Kaupendur fá að vita hvenær heppilegast sé að hefjast handa, hvaða aðferð skuli nota, hverjir þurfi að vera í liðinu, hvaða búnað þurfi og hvar og loks hvernig skuli komast undan. Seljendur fá þóknun en einnig hluta af andvirði þýfis.
Nýlega var gerð misheppnuð tilraun til að ræna banka í Jessheim og sl. mánudag var einnig reynt að fremja rán á Aker Brygge. Talið er að við þessi afbrot og þriðja ránið, sem framið var á Grünerlokka í fyrra, hafi verið notast við keypta ráðgjöf.
Margir töldu að ræningjar myndu hafa hægt um sig í bili eftir vopnað bankarán í Stafangri fyrir skömmu sem vakti mikla athygli. En öryggiskerfi eru uppfærð með jöfnu millibili og upplýsingarnar um aðstæður í Jessheim og Aker Brygge gætu hafa verið að nálgast síðasta söludag.
Norska lögreglan telur sig hafa traustar vísbendingar um að reyndir afbrotamenn selji nú tilbúnar "pakkalausnir" fyrir þá sem hafa í hyggju að fremja bankarán.
Ráðgjafarnir kanna sjálfir aðstæður á vettvangi og útvega upplýsingar um öryggiskerfi.
Nýlega var gerð misheppnuð tilraun til að ræna banka í Jessheim og sl. mánudag var einnig reynt að fremja rán á Aker Brygge.
Talið er að við þessi afbrot hafi verið notast við keypta ráðgjöf.